b'\n_START_ARTICLE_\nSiena\n_START_SECTION_\nZgodovina\n_START_PARAGRAPH_\nUstanovitelj Siene naj bi bil Senius, sin Rema, zato je v mestu veliko kipov volkulje, ki je dojila znamenita brata. Majhni etru\xc5\xa1\xc4\x8danski naselbini je sledila Saena Julia, rimska kolonija, ki jo je ustanovil cesar Avgust. Leta 1125 je bila Siena \xc5\xbee svobodna komuna, a zapletena v tekmovalno nasprotje s Firencami, kar je zaznamovalo njeno srednjeve\xc5\xa1ko zgodovino. Spor med gibelinsko ligo Arezzo - Siena - Pistoia - Lucca - Pisa ter Firencami se je zaklju\xc4\x8dil s porazom Firenc v bitki pri kraju Montaperti leta 1260. Tedaj je Siena je zaradi svojega bogastva sodila med vodilna evropska mesta. Leta 1348 je Sieno prizadel udarec, od katerega si ni nikoli ve\xc4\x8d povsem opomogla. Epidemija kuge je pomorila tri \xc4\x8detrtine mestnega prebivalstva. Na politi\xc4\x8dnem podro\xc4\x8dju se je Siena spopadala z vrsto pape\xc5\xa1kih, cesarskih in avtokratskih vladarjev. Hudo je tudi porazila Firence, a se je kasneje morala ukloniti premo\xc4\x8di Velike vojvodine Toskane.\n_START_SECTION_\nKulturno-zgodovinska dedi\xc5\xa1\xc4\x8dina\n_START_PARAGRAPH_\nSiena spada med najo\xc4\x8darljivej\xc5\xa1a srednjeve\xc5\xa1ka mesta v Evropi. Sredi\xc5\xa1\xc4\x8de mesta je Piazza del Campo, trg, na katerem organizirajo Palio, najznamenitej\xc5\xa1o in najbolj obiskano prireditev v Italiji. _NEWLINE_Trg Piazza del Campo le\xc5\xbei v sredi\xc5\xa1\xc4\x8du mesta, na mestu nekdanjega  rimskega foruma. Rezultat srednjeve\xc5\xa1kega obnavljanja v \xc4\x8dasu vlade sveta deveterice je pahlja\xc4\x8dasto oblikovan ope\xc4\x8dnat tlak, ki je razdeljen na devet odsekov. Nagib in vodnjak na trgu, Fonte Gaia, iz 19. stoletja (kopija izvirnega vodnjaka iz 15. stoletja, delo Jacopa della Quercia), nista le dekorativna, temve\xc4\x8d sta del mestnega vodovoda. _NEWLINE_Na ju\xc5\xbenem delu trga stoji mestna hi\xc5\xa1a Palazzo Pubblico iz opeke, s trokrilnimi gotskimi okni in srednjeve\xc5\xa1kimi strelskimi linami, zgrajena je bila leta 1297. Njej priklju\xc4\x8deni Torre del Mangia je s svojimi 102 m eden najvi\xc5\xa1jih srednjeve\xc5\xa1kih stolpov v Italiji. Do njegovega vrha vodi 503 stopnic._NEWLINE_Trg Campo obkro\xc5\xbeata pala\xc4\x8da Piccolomini, edina firen\xc5\xa1ka renesan\xc4\x8dna pala\xc4\x8da v Sieni ter pala\xc4\x8da Sansedoni, najstarej\xc5\xa1a zgradba na Campu. Njeno zaobljeno pro\xc4\x8delje iz 13. stoletja je bilo zgled za preostali trg.  _NEWLINE_Stolnica v Sieni ali Duomo di Siena sodi med najve\xc4\x8dje gotske stavbe v Evropi. Na kraju dana\xc5\xa1nje katedrale je stala cerkev \xc5\xbee devet stoletji prej. Tlak sestavlja 56 plo\xc5\xa1\xc4\x8d, ki so jih izdelali vodilni sienski umetniki. Sredi leve stranske ladje stoji Piccolominijev oltar. V njegovih spodnjih ni\xc5\xa1ah stojijo \xc5\xa1tirje Michelangelovi kipi. Gotska pri\xc5\xbenica,  delo Giovannija Pisana in u\xc4\x8denca Arnofa di Cambio, je najve\xc4\x8dja mojstrovina v Duomu. Ko pridete iz stolnice, se po stopnicah ob zadnji strani spustite v krstilnico. Pod njenimi levimi oboki je \xc5\xa1esterokotni krstilni kamen, ki je eno najpomembnej\xc5\xa1ih kiparskih del zgodnje renesanse. Ve\xc4\x8dina reliefnih bronastih plo\xc5\xa1\xc4\x8d na kamnu prikazuje \xc5\xbeivljenje Janeza Krstnika. Duomo je poln dragocenosti, od Pinturicchievega \xc5\xbeivega cikla fresk do Pisanovih, Donatellovih in Michelangelovih kipov.'